Helyi médiaszolgáltató neve

XY főszerkesztő részére

Postacím:

Email-cím:

Tisztelt Főszerkesztő Úr/Asszony!

Szeretném felhívni a figyelmüket arra, hogy  a választási eljárás szabályairól szóló 2013. évi XXXVI. törvény 2. § (1) bekezdésének c) pontja értelmében a választási eljárás egyik alapelve a jelöltek és jelölőszervezetek közötti esélyegyenlőség biztosítása.

A 3131/2018. (IV.19.) AB határozatában az Alkotmánybíróság elvi éllel mutat rá arra, hogy az alapelv sérelme állapítható meg abban az esetben, ha bizonyítható, hogy valamely jelölő szervezet indokolatlanul kevesebb megjelenési lehetőséget kap egy adott médiumban más, azonos jogi helyzetben lévő szervezetekkel szemben. A demokratikus közvélemény kialakulásához szükséges szabad tájékoztatás biztosítása a választópolgárok alkotmányos alapjoga, melyet az Alaptörvény IX. cikk (2) bekezdése rögzít.

Az esélyegyenlőség biztosítása érdekében keressék fel a jelölteket, jelölőszervezeteket,  mutassák be őket a választópolgároknak azonos terjedelmű és hasonló hangvételű műsorokban, interjúkban, amelyekben a szerkesztőség dolgozóinak politikai véleménye nem érzékelhető. A Ve. 147. §-ban foglaltak alapján egyenlő feltételek mellett kell vetíteniük a választáson induló jelöltek, jelölőszervezetek politikai reklámjait. Különös tekintettel kell lenniük a politikai reklámok számára, sorrendjére, időtartamára, valamint az adásba kerülés idejére és nem fűzhetnek a politikai reklámhoz véleményt, vagy értékelő magyarázatot.

Ezúton kérem a  …..-t (önkormányzati csatorna neve), hogy tegyen eleget alkotmányos kötelezettségének és a televíziójukban való megjelenés kapcsán biztosítsa a jelöltek és jelölőszervezetek közötti esélyegyenlőséget.  Javaslom, hogy sorsolással döntsék el a politikai reklámok sorrendjét, ugyanígy járjanak el meghívott jelöltekkel, jelölőszervezetekkel készített interjúk vetítése során is. Kezeljenek minden jelöltet egyenlőként, a csatorna munkatársainak politikai véleménye semmiképp ne legyen érzékelhető.

Tájékoztatni szeretném, hogy  amennyiben a fenti elvárásokat nem teljesíti a választási kampány időszaka alatt (a választást napját megelőző ötven napban), akkor az illetékes Helyi Választási Bizottság megállapíthatja a jogsértést és bírságot is róhat ki a médiaszolgáltatóra.

Tisztelettel: